
–	ob upoštevanju sporočila Komisije z dne 7. marca 2025 z naslovom Načrt za pravice žensk (COM(2025)0097) in njegove priloge z naslovom Deklaracija o načelih za spolsko enakostno družbo,
–	ob upoštevanju vprašanja Komisiji o deklaraciji o načelih za spolsko enakostno družbo (O-000024/2025 – B10-0009/2025),
–	ob upoštevanju člena 142(5) in člena 136(2) Poslovnika,
–	ob upoštevanju predloga resolucije Odbora za pravice žensk in enakost spolov,
A.	ker je enakost spolov temeljna vrednota EU in je pravica do enakega obravnavanja temeljna pravica, priznana v Pogodbi o Evropski uniji, Pogodbi o delovanju Evropske unije in Listini Evropske unije o temeljnih pravicah, obe pa sta bistveni za nadaljnji razvoj EU;
B.	ker je Evropski parlament v celoti zavezan prepovedi diskriminacije in spodbujanju enakosti v zakonodaji in politikah EU;
C.	ker Komisija poziva vse zainteresirane strani, predvsem Evropski parlament in Svet Evropske unije, socialne partnerje, akterje civilne družbe in druge ustrezne organizacije, naj v tem letu podprejo deklaracijo o pravicah žensk, priloženo njenemu sporočilu z dne 7. marca 2025;
1.	ponovno poudarja in znova potrjuje, da je zavezan pravicam žensk in enakosti spolov;
2.	pozdravlja sporočilo Komisije z dne 7. marca 2025 in meni, da je dobra podlaga za pripravo prihodnje strategije za enakost spolov;
3.	poziva Komisijo, naj pri pripravi nove strategije za enakost spolov za obdobje po letu 2025 ustrezno upošteva stališče, ki ga bo Parlament izrazil v prihodnji resoluciji o strategiji za enakost spolov po letu 2025;
4.	podpira načela iz izjave, priložene sporočilu Komisije z dne 7. marca 2025;
5.	naroči svoji predsednici, naj to resolucijo posreduje Komisiji.

